[{"text_idx": "#000000", "text": "Bonberenea EkintzakArgitalpenakBi bala \u2013 Arazo Modernoak"}, {"text_idx": "#000001", "text": "Bi bala \u2013 Arazo Modernoak"}, {"text_idx": "#000002", "text": "Bi urteko isiltasunaren ondoren, bueltan da Bi Bala eta gizartea lozorrotik esnatuko duten balak. Aurrez argitaratutako bi diskoen bidetik jarraitzen duen arren (\u201cWasabi\u201d, 2014; eta \u201cGure Eroyak\u201d, 2015) Bi Balaren hirugarren lan hau inoiz baino indartsuago dator soinuz, eta inoiz baino zorrotzago hitzez."}, {"text_idx": "#000003", "text": "2013an sortuz geroztik, mugak hausten ari da talde gipuzkoarra, eta pasa den urtean Japonian barrena egindako bira da horren adibide."}, {"text_idx": "#000004", "text": "Bertso-rock estilo deigarriaren erreferente da Bi Bala. Izan ere, bi osagaiak modu berezian elkartzen ditu talde honek. In\u0303aki Gurrutxaga (gitarra) eta Aitzol Barandiaran (ahotsa) bertsolariez gain, Xabier Etxeberria \u201cPitxu\u201d (baxua) eta Julen Goikoetxea (bateria) musikariek osatzen dute taldea."}, {"text_idx": "#000005", "text": "\u201cArazo modernoak\u201d izeneko disko berri honetan, hitzez beti bezain zorrotz eta umoretsu dator taldea, eta inor gutxi salbatuko da astinaldi on bat jasotzetik."}]